Полагат тръбите на " Северен поток - 2 " в руски води през ноември Полагането на газопровода " Северен поток - 2 " в руски води ще започне в края на ноември , съобщи пред медии техническият директор на компанията оператор Норд стрийм 2 ( Nord Stream 2 ) Сергей Сердюков , цитиран от ТАСС . Той не посочи данни за вече построените участъци от газопровода , но потвърди , че строителството трябва да приключи към края на 2019 година . Пускането в експлоатация на съоръжението е планирано за края на 2019 година . Тръбопроводът трябва да мине по дъното на Балтийско море от руското крайбрежие до германския бряг . Капацитетът на двете му линии е 27 , 5 млрд . куб метра годишно и той ще удвои мощността на първия " Северен поток " , чийто маршрут като цяло повтаря . " Северен поток - 2 " ще заобиколи транзитните страни Украйна , Беларус и Полша и други източноевропейски и прибалтийски държави , преминавайки през изключителната икономическа зона и териториалните води на Финландия , Швеция , Дания и Германия . Все още се очаква разрешително от Дания , припомня ТАСС .